Vinzenz Geiger

Vinzenz Geiger (s. 24. heinäkuuta 1997) on saksalainen yhdistetyn hiihtäjä. Hän on kaksinkertainen olympiavoittaja sekä maailmanmestari ja maailmancupin kokonaiskilpailun voittaja. 180 senttimetriä pitkä ja 65 kilogrammaa painava Geiger edustaa SC 1906 Oberstdorfia.http://www.deutscherskiverband.de/detail_athleten_de,398,924112,detail.print?filter_athleten_betreuer_disziplinen=320

 Ura 

Geiger voitti nuorten maailmanmestaruuden normaalimäen ja 5 kilometrin hiihdon kilpailussa 2017. Nuorten MM-hopeaa hän saavutti normaalimäen ja 10 kilometrin kilpailussa sekä joukkuekilpailussa 2016. Pyeongchangin olympialaisissa 2018 hän sijoittui seitsemänneksi suurmäen ja 10 kilometrin hiihdon kilpailussa sekä yhdeksänneksi normaalimäen Gundersen-kilpailussa. Geiger oli mukana Saksan olympiakultaa voittaneessa joukkueessa. https://yle.fi/urheilu/3-10087232 Seefeldin MM-kilpailuissa 2019 hän voitti joukkuekilpailussa hopeaa ja sijoittui suurmäen Gundersen-kilpailussa 12:nneksi ja normaalimäen vastaavassa kilpailussa 14:nneksi. Oberstdorfin MM-kilpailuissa 2021 hän oli normaalimäen Gundersen-kilpailussa neljästoista ja suurmäen kilpailussa viidestoista. Joukkuekilpailussa hän saavutti hopeaa. Pekingin olympialaisissa 2022 Geiger voitti kultaa normaalimäen Gundersen-kilpailussa ja saavutti hopeaa joukkuekilpailussa. Suurmäen Gundersen-kilpailussa hän sijoittui seitsemänneksi. Planican MM-kilpailuissa 2023 Geiger saavutti joukkue- sekä sekajoukkuekilpailussa hopeaa sekä sijoittui normaalimäen Gundersen-kilpailussa neljänneksi ja suurmäen vastaavassa kilpailussa 14:nneksi. Trondheimin MM-kilpailuissa 2025 hän saavutti sekajoukkuekilpailussa hopeaa, normaalimäen ja 7,5 kilometrin hiihto-osuuden Individual Compact -kilpailussa pronssia, voitti joukkuekilpailussa kultaa ja saavutti suurmäen Gundersen-kilpailussa pronssia. Milanon ja Cortinan olympialaisissa 2026 hän sijoittui suurmäen Gundersen-kilpailussa yhdeksänneksi ja normaalimäen vastaavassa kilpailussa kymmenenneksi.

Geiger debytoi maailmancupissa joulukuussa 2015 Lillehammerin suurmäen kilpailussa sijoittuen sijalle 31. Avauspisteensä hän saavutti seuraavana päivänä niin ikään suurmäen kilpailusta sijoittuen 18:nneksi. Kymmenen parhaan joukkoon hän sijoittui ensimmäisen kerran oltuaan seitsemäs Kuusamossa marraskuussa 2016. Ensimmäisen palkintosijansa hän saavutti oltuaan kolmas Ramsaussa joulukuussa 2016. Myöhemmin samalla kaudella hän oli toinen Seefeldissä ja Lahdessa. Ensimmäisen osakilpailuvoittonsa hän saavutti Val di Fiemmessä tammikuussa 2019. Hän oli samalla kaudella toinen Trondheimissa sekä Klingenthalissa. Kaudella 2019–2020 Geiger voitti Ramsaun ensimmäisen kilpailun ja toisen Val di Fiemmen kilpailun. Toiseksi hän sijoittui Rukan toisessa kilpailussa, Val di Fiemmen ensimmäisessä kilpailussa sekä Seefeldin eknsimmäisessä kilpailussa. Kolmas hän oli Lillehammerin toisessa kilpailussa, Ramsaun toisessa kilpailussa, Seefeldin toisessa ja kolmannessa kilpailussa sekä Lahdessa. Kaudella 2020–2021 Geiger voitti joulukuussa Ramsaun molemmat osakilpailut. https://yle.fi/urheilu/3-11707501 Tammikuussa 2021 hän oli kolmas Val di Fiemmen molemmissa kilpailuissa. https://yle.fi/urheilu/3-11739981  https://yle.fi/urheilu/3-11741542 Geiger sijoittui kolmanneksi myös Seefeldin ensimmäisessä kilpailussa. https://yle.fi/urheilu/3-11764101 Hän voitti Klingentahlin molemmat kilpailut helmikuussa 2021. https://yle.fi/urheilu/3-11776802  https://yle.fi/urheilu/3-11777363 Kaudella 2021–2022 Geiger sijoittui Rukan toisessa kilpailussa kolmanneksi. Ramsaun molemmissa kilpailuissa hän sijoittui toiseksi. Hän voitti Val di Fiemmen jälkimmäisen kilpailun ja sijoittui ensimmäisessä kilpailussa toiseksi. Hän voitti Seefeldin toisen kilpailun ja sijoittui ensimmäisessä kilpailussa toiseksi. Lahdessa häm oli toinen ja Schonachissa kolmas. Kaudella 2022–2023 hän sijoittui kolmanneksi Lillehammerin molemmissa kilpailuissa. Hän sijoittui Ramsaun ensimmäisessä kilpailussa kolmanneksi ja voitti jälkimmäisen kilpailun. Seefeldin ja Oslon toisissa kilpailuissa hän sijoittui toiseksi. Kaudella 2024–2025 hän sijoittui Rukan ensimmäisessä kilpailussa toiseksi, toisessa kilpailussa kolmanneksi ja voitti kolmannen kilpailun. Hän voitti Lillehammerin suurmäen kilpailun. Hän voitti Ramsaun normaalimäen kilpailun. Hän sijoittui kolmanneksi Schonachin jälkimmäisessä normaalimäen kilpailussa. Hän sijoittui kolmanneksi Seefeldin ensimmäisessä Gundersen-kilpailussa ja voitti toisen Gundersen-kilpailun. Hän sijoittui kolmanneksi Otepään yhteislähtökilpailussa ja voitti normaalimäen Gundersen-kilpailun ja Individual Compact -kilpailun. Hän voitti Oslon Gundersen-kilpailun ja sijoittui Individual Compact -kilpailussa toiseksi. Kaudella 2025–2026 hän voitti Ramsaun Gundersen-kilpailun. Hän sijoittui kolmanneksi Otepään Individual Compact-kilpailussa. Hän voitti Seefeldin Individual Compact-kilpailun ja sijoittui kolmanneksi Gundersen-kilpailussa.

Geiger voitti maailmancupin kokonaiskilpailun kaudella 2024–2025, sijoittui toiseksi kaudella 2020–2021, kolmanneksi kausilla 2019–2020 ja 2021–2022, viidenneksi kaudella 2018–2019, seitsemänneksi 2022–2023 ja 12:nneksi kaudella 2017–2018.

Vuonna 2008 yhdistetyn aloittaneen Geigerin valmentajana toimii Thomas Müller.

 Maailmancupin osakilpailuvoitot 
 # Pvm. Vuosi Paikkakunta Maa Kilpailu 1. 13. tammikuuta 2019 Val di Fiemme  suurmäki + 10 km 2. 21. joulukuuta 2019 Ramsau  normaalimäki + 10 km3. 11. tammikuuta 2020 Val di Fiemme  normaalimäki + 10 km4. 19. joulukuuta 2020 Ramsau  normaalimäki + 10 km5. 20. joulukuuta 2020 Ramsau  normaalimäki + 10 km6. 6. helmikuuta 2021 Klingenthal  suurmäki + 10 km7. 7. helmikuuta 2021 Klingenthal  suurmäki + 10 km8. 9. tammikuuta 2022 Val di Fiemme  normaalimäki + 10 km9. 29. tammikuuta 2022 Seefeld  normaalimäki + 10 km10. 17. joulukuuta 2022 Ramsau  normaalimäki + 10 km11. 1. joulukuuta 2024 Ruka  yhteislähtö12. 8. joulukuuta 2024 Lillehammer  suurmäki + 7,5 km13. 21. joulukuuta 2024 Ramsau  normaalimäki + 10 km14. 2. helmikuuta 2025 Seefeld  normaalimäki + 12,5 km15. 8. helmikuuta 2025 Otepää  normaalimäki + 10 km16. 9. helmikuuta 2025 Otepää  normaalimäki + 7,5 km17. 15. maaliskuuta 2025 Oslo  suurmäki + 10 km18. 20. joulukuuta 2025 Ramsau 11. 31. tammikuuta 2026 Seefeld 

 Lähteet 

Luokka:Saksalaiset yhdistetyn hiihtäjät
Luokka:Vuonna 1997 syntyneet
Luokka:Elävät henkilöt
Luokka:Saksalaiset olympiavoittajat